               EUROOPA KOMISJON
            Brüssel,6.2.2017
            COM(2017) 72 final
            2017/0026(NLE)
            Ettepanek:
            NÕUKOGU OTSUS
            narkootiliste ainete komisjoni 60. istungil Euroopa Liidu nimel võetava seisukoha kohta seoses ainete lisamisega 1961. aasta narkootiliste ainete ühtsesse konventsiooni, mida on muudetud 1972. aasta protokolliga, ning 1971. aasta psühhotroopsete ainete konventsiooni

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

               ÜRO narkootiliste ainete komisjon (CND) ajakohastab korrapäraselt ainete loetelu, mis on lisatud ÜRO 1961. aasta narkootiliste ainete ühtsele konventsioonile, mida on muudetud 1972. aasta protokolliga (ÜRO 1961. aasta konventsioon),
                  1
                ning ÜRO 1971. aasta psühhotroopsete ainete konventsioonile (ÜRO 1971. aasta konventsioon),
                  2
                võttes aluseks soovitused, mille on andnud Maailma Terviseorganisatsioon (WHO), keda nõustab narkosõltuvuse eksperdikomisjon.

               ÜRO 1961. aasta konventsiooni ja ÜRO 1971. aasta konventsiooni on allkirjastanud kõik ELi liikmesriigid. Euroopa Liit ei ole kõnealuste konventsioonide osaline.

               Narkootiliste ainete komisjon on ÜRO Majandus- ja Sotsiaalnõukogu (ECOSOC) komisjon, mille ülesanded ja volitused on sätestatud muu hulgas ÜRO 1961. aasta konventsioonis ja ÜRO 1971. aasta konventsioonis. Sellesse komisjoni kuulub 53 ECOSOCi valitud ÜRO liikmesriiki. 12 liikmesriiki on praegu komisjoni hääleõiguslikud liikmed
                  3
               . Liidul on narkootiliste ainete komisjonis vaatleja staatus.

               WHO esitas 2. detsembril 2016 ÜRO peasekretärile soovituse
                  4
                lisada konventsioonidele lisatud nimekirjadesse kümme uut ainet. Ainult ühe aine, MDMB-CHMICA suhtes on juba käimas ELi tasandi kontrollimeetmete kehtestamise menetlus. Nõukogu otsuse 2005/387/JSK (uusi psühhoaktiivseid aineid käsitleva teabe vahetuse, riski hindamise ja kontrolli kohta)
                  5
                artikli 6 lõigete 2, 3 ja 4 kohaselt Euroopa Narkootikumide ja Narkomaania Seirekeskuse (EMCDDA) poolt läbi viidud riskihindamise aruandele tuginedes esitas komisjon 31. augustil 2016 ettepanku kehtestada MDMB-CHMICA suhtes üleliidulised kontrollimeetmed
                  6
               .

               ÜRO 1961. ja 1971. aasta konventsioonidele lisatud nimekirjade muutmine mõjutab kõigi liikmesriikide puhul otseselt liidu õiguse kohaldamisala uimastikontrolli valdkonnas. Nõukogu 25. oktoobri 2004. aasta raamotsuse 2004/757/JSK (millega kehtestatakse miinimumeeskirjad ebaseadusliku uimastiäri kuriteokoosseisu ja karistuste kohta)
                  7
                artiklis 1 on sätestatud, et kõnealuses raamotsuses tähendab mõiste „uimastid“ kõiki aineid, mis on hõlmatud kas ÜRO 1961. aasta konventsiooniga või ÜRO 1971. aastakonventsiooniga. Raamotsust 2004/757/JSK kohaldatakse seetõttu ÜRO 1961. ja 1971. aasta konventsioonidele lisatud nimekirjades loetletud ainete suhtes. Seega mõjutab kõnealustele konventsioonidele lisatud nimekirjade iga muutus otseselt ELi ühiseid eeskirju ja muudab nende kohaldamisala ELTL artikli 3 lõike 2 tähenduses. Seejuures ei ole oluline, kas kõnealuse aine suhtes kohaldatakse juba ELi tasandi kontrolli nõukogu otsuse 2005/387/JSK (uusi psühhoaktiivseid aineid käsitleva teabe vahetuse, riski hindamise ja kontrolli kohta) alusel.

               Kui narkootiliste ainete komisjonil paluda teha otsus ainete lisamise kohta, on vaja, et liikmesriigid valmistaksid ette komisjoni kohtumise, jõudes nõukogus ühisele seisukohale. Liidu vaatlejastaatuse piiratuse tõttu peaksid sellist seisukohta väljendama narkootiliste ainete komisjonis ühiselt liidu huvides tegutsevad liikmesriigid, kes on praegu kõnealuse komisjoni liikmed. Liit ei ole ÜRO 1961. aasta konventsiooni ja ÜRO 1971. aasta konventsiooni osaline ega saa narkootiliste ainete komisjonis hääletada.

               Seepärast teeb komisjon ettepaneku 13.–17. märtsini 2017 Viinis toimuval narkootiliste ainete komisjoni 60. istungil Euroopa Liidu nimel võetava seisukoha kohta seoses ainete lisamisega ÜRO 1961. aasta konventsiooni ja ÜRO 1971. aasta konventsiooni.

               2.ÕIGUSLIK ALUS, SUBSIDIAARSUS JA PROPORTSIONAALSUS

               •Õiguslik alus

                  Käesoleva ettepaneku õiguslik alus on Euroopa Liidu toimimise lepingu (ELi toimimise leping) artikli 83 lõige 1 koostoimes artikli 218 lõikega 9.

                  ELi toimimise lepingu artikli 83 lõikes 1 on ebaseaduslik uimastikaubandus määratletud kui üks piiriülese kuriteo liik ning sellega antakse Euroopa Parlamendile ja nõukogule volitused kehtestada miinimumeeskirjad kuritegude ja karistuste määratlemiseks ebaseadusliku uimastikaubanduse valdkonnas.

               ELi toimimise lepingu artikli 218 lõiget 9 kohaldatakse olenemata sellest, kas liit on asjaomase asutuse liige või asjaomase lepingu osaline. Narkootiliste ainete komisjon on kõnealuse artikli tähenduses „lepingus sätestatud organ“, kuna tegemist on asutusega, millele on ÜRO 1961. aasta konventsiooni ja ÜRO 1971. aasta konventsiooniga antud eriülesanded.

               Ainete lisamist käsitlevad narkootiliste ainete komisjoni otsused on ELi toimimise lepingu artikli 218 lõike 9 tähenduses „õigusliku toimega aktid“. ÜRO 1961. ja 1971. aasta konventsioonide kohaselt on narkootiliste ainete komisjoni otsused automaatselt siduvad, välja arvatud juhul, kui lepinguosaline on ettenähtud tähtaja jooksul esitanud otsuse ECOSOCile läbivaatamiseks
                  8
               . Kõnealuses küsimuses tehtavad ECOSOCi otsused on lõplikud. Ainete lisamist käsitlevatel narkootiliste ainete komisjoni otsustel on liidu õiguse ja eelkõige raamotsuse 2004/757/JSK alusel õiguslikud tagajärjed ka ELi õiguskorrale. ÜRO 1961. ja 1971. aasta konventsioonidele lisatud nimekirjade muutmine mõjutab otseselt kõnealuse liidu õigusakti kohaldamisala.

                  Muutuv geomeetria

                  Kooskõlas protokolli nr 36 (aluslepingutele lisatud protokoll üleminekusätete kohta) artikli 10 lõikega 4 teatas Ühendkuningriik, et ta ei aktsepteeri täielikke volitusi, mis on antud komisjonile ja Euroopa Kohtule seoses enne Lissaboni lepingu jõustumist vastu võetud kriminaalasjades tehtava politseikoostöö ja õigusalase koostöö valdkonna õigusaktidega. Sellest tulenevalt on alates 1. detsembrist 2014 lõpetatud Ühendkuningriigi suhtes raamotsuse 2004/757/JSK ja nõukogu otsuse 2005/387/JSK kohaldamine
                     9
                  .

                  Kuna ainete lisamist käsitlevad narkootiliste ainete komisjoni otsused ei mõjuta ühiseid eeskirju ebaseadusliku uimastikaubanduse valdkonnas, mis on Ühendkuningriigile siduvad, ei osale kõnealune liikmesriik nõukogu otsuse vastuvõtmisel, millega kehtestatakse liidu nimel võetav seisukoht ainete lisamist käsitlevate otsuste vastuvõtmisel.

                  •
                        Subsidiaarsus

               Ei kohaldata.

                  •
                        Proportsionaalsus

                  Ettepanek on proportsionaalne ega lähe kaugemale sellest, mis on vajalik eesmärkide saavutamiseks, kuna selles käsitletakse liidus probleeme tekitavaid uusi psühhoaktiivseid aineid.

               •Vahendi valik

                  Nõukogu otsuse kasutamist on nõutud Euroopa Liidu toimimise lepingu artikli 218 lõikes 9, et kehtestada rahvusvahelises lepingus sätestatud organis liidu nimel võetavad seisukohad.

               2017/0026 (NLE)

               Ettepanek:

               NÕUKOGU OTSUS

               narkootiliste ainete komisjoni 60. istungil Euroopa Liidu nimel võetava seisukoha kohta seoses ainete lisamisega 1961. aasta narkootiliste ainete ühtsesse konventsiooni, mida on muudetud 1972. aasta protokolliga, ning 1971. aasta psühhotroopsete ainete konventsiooni

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 83 koostoimes artikli 218 lõikega 9,

               võttes arvesse Euroopa Komisjoni ettepanekut

               ning arvestades järgmist:

               (1)Ühinenud Rahvaste Organisatsiooni (ÜRO) 1961. aasta narkootiliste ainete ühtne konventsioon,
                  10
                mida on muudetud 1972. aasta protokolliga,
                  11
                jõustus 8. augustil 1975.

               (2)ÜRO 1961. aasta narkootiliste ainete ühtse konventsiooni (muudetud 1972. aasta protokolliga) artikli 3 kohaselt võib narkootiliste ainete komisjon otsustada lisada kõnealusele konventsioonile lisatud nimekirjadesse uusi aineid. Komisjon võib nimekirju muuta üksnes vastavalt Maailma Terviseorganisatsiooni (WHO) soovitustele, kuid ta võib ka otsustada WHO soovitatud muudatusi mitte sisse viia.

               (3)ÜRO 1971. aasta psühhotroopsete ainete konventsioon jõustus 16. augustil 1976.

               (4)ÜRO 1971. aasta psühhotroopsete ainete konventsiooni artikli 2 kohaselt võib narkootiliste ainete komisjon WHO soovitustele tuginedes otsustada lisada kõnealusele konventsioonile lisatud nimekirjadesse uusi aineid või need sealt kustutada. Sellel komisjonil on laialdane kaalutlusõigus arvestada majanduslikke, sotsiaalseid, õiguslikke, halduslikke ja muid tegureid, kuid ta ei või käituda meelevaldselt.

               (5)Mõlemale konventsioonile lisatud nimekirjade muutmine mõjutab kõigi liikmesriikide puhul otseselt liidu õiguse kohaldamisala uimastikontrolli valdkonnas. Raamotsust 2004/757/JSK
                  12
                kohaldatakse ainete suhtes, mis on loetletud ÜRO 1961. aasta narkootiliste ainete ühtsele konventsioonile ning ÜRO 1971. aasta psühhotroopsete ainete konventsioonile lisatud nimekirjades. Seega mõjutab kõnealustele konventsioonidele lisatud nimekirjade iga muudatus otseselt liidu ühiseid eeskirju ja muudab nende kohaldamisala Euroopa Liidu toimimise lepingu artikli 3 lõike 2 tähenduses.

               (6)Narkootiliste ainete komisjon peaks oma 13.–17. märtsini 2017 Viinis toimuval 60. istungil langetama otsused kümne uue aine lisamise kohta konventsioonidele lisatud nimekirjadesse.

               (7)Euroopa Liit ei ole asjaomaste ÜRO konventsioonide osaline. Liidul on narkootiliste ainete komisjonis, kus hääleõigus on praegu 12 liikmesriigil, vaatleja staatus. Seepärast on vaja, et nõukogu volitaks liikmesriike väljendama liidu seisukohta seoses ainete lisamisega 1961. aasta narkootiliste ainete ühtsesse konventsiooni, mida on muudetud 1972. aasta protokolliga, ning 1971. aasta psühhotroopsete ainete konventsiooni, kuna otsused uute ainete lisamise kohta konventsioonidele lisatud nimekirjadesse kuuluvad liidu ainupädevusse.

               (8)WHO esitas ÜRO peasekretärile 2. detsembril 2016 soovituse lisada kaks uut ainet ÜRO 1961. aasta narkootiliste ainete ühtse konventsiooni (mida on muudetud 1972. aasta protokolliga) I nimekirja ning kaheksa uut ainet ÜRO 1971. aasta psühhotroopsete ainete konventsiooni II nimekirja.

               (9)U-47700 (3,4-dikloro-N-(2-dimetüülamino-tsükloheksüül)-N-metüül-bensamiid) on WHO narkosõltuvuse eksperdikomisjoni hinnangul ühend, mille puhul esineb sarnane kuritarvitamise oht ning millel on sarnased tagajärjed kui sellistel kontrollitud opioididel nagu morfiin ja AH-7921, mis on kantud ÜRO 1961. aasta narkootiliste ainete ühtse konventsiooni I nimekirja. Selle aine puhul ei ole registreeritud raviotstarvet ning selle kasutamine on põhjustanud surmajuhtumeid. Leidub piisavalt tõendeid selle kohta, et seda kuritarvitatakse või selle kuritarvitamine on tõenäoline ning sellest võib saada rahvatervise ja sotsiaalne probleem, mis annaks alust kehtestada aine suhtes rahvusvaheline kontroll. Seega soovitab WHO kanda U-47700 ÜRO 1961. aasta narkootiliste ainete ühtse konventsiooni I nimekirja.

               (10)Euroopa Narkootikumide ja Narkomaania Seirekeskus jälgib ainet U-47700 kui uut psühhoaktiivset ainet kooskõlas nõukogu otsuse 2005/387/JSK
                  13
                tingimustega. Ainet U-47700 on avastatud 14 liidu liikmesriigis. Seda müüakse turul avalikult. Seda on seostatud raskete kõrvalnähtude, sealhulgas surmajuhtumitega ning seda on käsitletud liidu varajase hoiatamise süsteemi saadetud rahvatervisega seotud hoiatuses.

               (11)Seetõttu peaksid liidu liikmesriigid võtma seisukoha kanda U-47700 ÜRO 1961. aasta narkootiliste ainete ühtse konventsiooni I nimekirja.

               (12)Butüürfentanüül (N-fenüül-N-[1-(2-fenüületüül)-4-piperidinüül]butaanamiid) on WHO narkosõltuvuse eksperdikomisjoni hinnangul ühend, mille puhul esineb sarnane kuritarvitamise oht ning millel on sarnased tagajärjed kui sellistel kontrollitud opioididel nagu morfiin ja fentanüül, mis on kantud ÜRO 1961. aasta narkootiliste ainete ühtse konventsiooni I nimekirja. Selle aine saab muuta ka fentanüüliks. Selle puhul ei ole registreeritud raviotstarvet ning selle kasutamine on põhjustanud surmajuhtumeid. Leidub piisavalt tõendeid selle kohta, et seda kuritarvitatakse või selle kuritarvitamine on tõenäoline ning see võib endast kujutada rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Sestap soovitab WHO kanda butüürfentanüüli ÜRO 1961. aasta narkootiliste ainete ühtse konventsiooni I nimekirja.

               (13)Euroopa Narkootikumide ja Narkomaania Seirekeskus jälgib butüürfentanüüli kui uut psühhoaktiivset ainet kooskõlas nõukogu otsuse 2005/387/JSK tingimustega. Butüürfentanüüli on avastatud kuues liidu liikmesriigis. Seda on müüdud turul avalikult. Seda on seostatud tõsiste kõrvalnähtude, sealhulgas on see tuvastatud vähemalt ühe surmajuhtumiga seoses ning seda on käsitletud liidu varajase hoiatamise süsteemi saadetud rahvatervisega seotud hoiatuses.

               (14)Seetõttu peaksid liidu liikmesriigid võtma seisukoha kanda butüürfentanüül ÜRO 1961. aasta narkootiliste ainete ühtse konventsiooni I nimekirja.

               (15)4-metüületkatinooni ehk aine 4-MEC (2-(etüülamino)-1-(4-metüülfenüül) propaan-1-oon) kuritarvitamine kujutab endast WHO narkosõltuvuse eksperdikomisjoni hinnangul suurt ohtu rahvatervisele ja ühiskonnale. Aine raviotstarvet ei ole registreeritud. Eksperdikomisjon tõdes, et ainel on sarnane kuritarvitamise oht ning sarnased tagajärjed nagu ÜRO 1971. aasta psühhotroopsete ainete konventsiooni II nimekirja kantud ainetel. Ta arvas, et leidub piisavalt tõendeid selle kohta, et ainet 4-MEC kuritarvitatakse või selle kuritarvitamine on tõenäoline ja see kujutab endast rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda aine 4-MEC ÜRO 1971. aasta psühhotroopsete ainete konventsiooni II nimekirja.

               (16)Euroopa Narkootikumide ja Narkomaania Seirekeskus jälgib ainet 4-MEC kui uut psühhoaktiivset ainet kooskõlas nõukogu otsuse 2005/387/JSK tingimustega. Ainet 4-MEC on avastatud 19 liidu liikmesriigis. Seda on müüdud turul avalikult. Seda on seostatud mõningate tõsiste kõrvalnähtude, sealhulgas surmajuhtumitega.

               (17)Seetõttu peaksid liidu liikmesriigid võtma seisukoha kanda 4-MEC ÜRO 1971. aasta psühhotroopsete ainete konventsiooni II nimekirja.

               (18)Etülooni (1-(2H-1,3-bensodioksool-5-üül)-2-(etüülamino)propaan-1-oon) kuritarvitamine kujutab endast WHO narkosõltuvuse eksperdikomisjoni hinnangul suurt ohtu rahvatervisele ja ühiskonnale. Aine raviotstarvet ei ole registreeritud. WHO narkosõltuvuse eksperdikomisjon tõdes, et etüloonil (1-(2H-1,3-bensodioksool-5-üül)-2-(etüülamino)propaan-1-oon) on sarnane kuritarvitamise oht ning sarnased tagajärjed nagu ÜRO 1971. aasta psühhotroopsete ainete konventsiooni II nimekirja kantud ainetel. Eksperdikomisjon arvas, et leidub piisavalt tõendeid selle kohta, et etülooni kuritarvitatakse või selle kuritarvitamine on tõenäoline, mis kujutab endast rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda etülooni ÜRO 1971. aasta psühhotroopsete ainete konventsiooni II nimekirja.

               (19)Euroopa Narkootikumide ja Narkomaania Seirekeskus jälgib etülooni kui uut psühhoaktiivset ainet kooskõlas nõukogu otsuse 2005/387/JSK (uusi psühhoaktiivseid aineid käsitleva teabe vahetuse, riski hindamise ja kontrolli kohta) tingimustega. Etülooni on avastatud 19 ELi liikmesriigis. Seda on müüdud turul avalikult. Seda on seostatud mõningate tõsiste kõrvalnähtude, sealhulgas surmajuhtumitega.

               (20)Seetõttu peaksid liidu liikmesriigid võtma seisukoha kanda etüloon ÜRO 1971. aasta psühhotroopsete ainete konventsiooni II nimekirja.

               (21)Pentedrooni ehk α-metüülaminovalerofenoon (2-(metüülamino)-1-fenüülpentaan-1-oon) kuritarvitamine kujutab endast WHO narkosõltuvuse eksperdikomisjoni arvates suurt ohtu rahvatervisele ja ühiskonnale. Aine raviotstarvet ei ole registreeritud. Eksperdikomisjon tõdes, et ainel on sarnane kuritarvitamise oht ning sarnased kahjulikud tagajärjed nagu ÜRO 1971. aasta psühhotroopsete ainete konventsiooni II nimekirja kantud ainetel. Ta arvas, et leidub piisavalt tõendeid selle kohta, et pentedrooni kuritarvitatakse või selle kuritarvitamine on tõenäoline ja see kujutab endast rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda pentedrooni ÜRO 1971. aasta psühhotroopsete ainete konventsiooni II nimekirja.

               (22)Euroopa Narkootikumide ja Narkomaania Seirekeskus jälgib pentedrooni kui uut psühhoaktiivset ainet kooskõlas nõukogu otsuse 2005/387/JSK tingimustega. Pentedrooni on avastatud 18 liidu liikmesriigis. Seda on müüdud turul avalikult. Seda on seostatud mõningate tõsiste kõrvalnähtude, sealhulgas surmajuhtumitega.

               (23)Seetõttu peaksid liidu liikmesriigid võtma seisukoha kanda pentedroon ÜRO 1971. aasta psühhotroopsete ainete konventsiooni II nimekirja.

               (24)Etüülfenidaadi ehk EPH (etüül fenüül(piperidiin-2-üül)atseetat) kuritarvitamine kujutab endast WHO narkosõltuvuse eksperdikomisjoni arvates suurt ohtu rahvatervisele ja ühiskonnale. Aine raviotstarvet ei ole registreeritud. Eksperdikomisjon tõdes, et ainel on sarnane kuritarvitamise oht ning sarnased kahjulikud tagajärjed nagu ÜRO 1971. aasta psühhotroopsete ainete konventsiooni II nimekirja kantud ainetel. Ta arvas, et leidub piisavalt tõendeid selle kohta, et etüülfenidaati kuritarvitatakse või see on tõenäoline, mis kujutab endast rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda etüülfenidaadi ÜRO 1971. aasta psühhotroopsete ainete konventsiooni II nimekirja.

               (25)Euroopa Narkootikumide ja Narkomaania Seirekeskus jälgib etüülfenidaati kui uut psühhoaktiivset ainet kooskõlas nõukogu otsuse 2005/387/JSK tingimustega. Etüülfenidaati on tuvastatud 13 liidu liikmesriigis. Seda on müüdud turul avalikult. Seda on seostatud raskete kõrvalnähtude, sealhulgas pehmete kudede nakkuste ja surmajuhtumitega. Süstimisega seotud pehmete kudede nakkuseid on käsitletud liidu varajase hoiatamise süsteemi saadetud rahvatervisega seotud hoiatuses.

               (26)Seetõttu peaksid liidu liikmesriigid võtma seisukoha kanda etüülfenidaat ÜRO 1971. aasta psühhotroopsete ainete konventsiooni II nimekirja.

               (27)MPA ehk metiopropamiini (N-metüül-1-(tiofeen-2-üül)propaan-2-amiin) kuritarvitamine kujutab endast WHO narkosõltuvuse eksperdikomisjoni arvates suurt ohtu rahvatervisele ja ühiskonnale. Aine raviotstarvet ei ole registreeritud. Eksperdikomisjon tõdes, et ainel on sarnane kuritarvitamise oht ning sarnased kahjulikud tagajärjed nagu ÜRO 1971. aasta psühhotroopsete ainete konventsiooni II nimekirja kantud ainetel. Ta arvas, et leidub piisavalt tõendeid selle kohta, et metiopropamiini kuritarvitatakse või see on tõenäoline ja see kujutab endast rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda metiopropamiini ÜRO 1971. aasta psühhotroopsete ainete konventsiooni II nimekirja.

               (28)Euroopa Narkootikumide ja Narkomaania Seirekeskus jälgib metiopropamiini kui uut psühhoaktiivset ainet kooskõlas nõukogu otsuse 2005/387/JSK tingimustega. Metiopropamiini on tuvastatud 17 liidu liikmesriigis. Seda on müüdud turul avalikult. Seda on seostatud raskete kõrvalnähtude, sealhulgas surmajuhtumitega.

               (29)Seetõttu peaksid liidu liikmesriigid võtma seisukoha kanda metiopropamiin ÜRO 1971. aasta psühhotroopsete ainete konventsiooni II nimekirja.

               (30)MDMB-CHMICA (N-{[1-(tsükloheksüülmetüül)-1H-indool-3-üül]karbonüül}-3-metüül-L-valinaat) kuritarvitamine kujutab endast WHO narkosõltuvuse eksperdikomisjoni arvates suurt ohtu rahvatervisele ja ühiskonnale. Aine raviotstarvet ei ole registreeritud. Eksperdikomisjon tõdes, et ainel on sarnane kuritarvitamise oht ning sarnased kahjulikud tagajärjed nagu ÜRO 1971. aasta psühhotroopsete ainete konventsiooni II nimekirja kantud ainetel. Ta arvas, et leidub piisavalt tõendeid selle kohta, et ainet MDMB-CHMICA kuritarvitatakse või see on tõenäoline ja see kujutab endast rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda MDMB-CHMICA ÜRO 1971. aasta psühhotroopsete ainete konventsiooni II nimekirja.

               (31)Euroopa Narkootikumide ja Narkomaania Seirekeskuse poolt nõukogu otsuse 2005/387/JSK
                  14
                artikli 6 lõigete 2, 3 ja 4 kohaselt läbi viidud hindamise ning 28. juulil 2016 komisjonile ja nõukogule esitatud riskihindamisaruande kohaselt kaasneb ainega MDMB-CHMICA väga suur ägeda mürgistuse oht, kuna selle toime on väga tugev ja nn seaduslikes uimastites esineb seda ühendit väga erinevates kogustes. Kaheksa liikmesriiki on registreerinud kokku 28 surma- ja 25 ägeda mürgistuse juhtumit, mis olid seotud MDMB-CHMICAga. Seetõttu esitas komisjon 31. augustil 2016 ettepanku kehtestada MDMB-CHMICA suhtes üleliidulised kontrollimeetmed
                  15
               .

               (32)Seetõttu peaksid liidu liikmesriigid võtma seisukoha kanda MDMB-CHMICA ÜRO 1971. aasta psühhotroopsete ainete konventsiooni II nimekirja.

               (33)5F-APINACA ehk 5F-AKB-48 (N-(adamantaan-1-üül)-1-(5-fluoropentüül)-1H-indasool-3-karboksamiid) kuritarvitamine kujutab endast WHO narkosõltuvuse eksperdikomisjoni arvates suurt ohtu rahvatervisele ja ühiskonnale. Aine raviotstarvet ei ole registreeritud. Eksperdikomisjon tõdes, et ainel on sarnane kuritarvitamise oht ning sarnased kahjulikud tagajärjed nagu ÜRO 1971. aasta psühhotroopsete ainete konventsiooni II nimekirja kantud ainetel. Ta arvas, et leidub piisavalt tõendeid selle kohta, et ainet 5F-APINACA kuritarvitatakse või see on tõenäoline, mis kujutab endast rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda aine 5F-APINACA ÜRO 1971. aasta psühhotroopsete ainete konventsiooni II nimekirja.

               (34)Euroopa Narkootikumide ja Narkomaania Seirekeskus jälgib ainet 5F-APINACA kui uut psühhoaktiivset ainet kooskõlas nõukogu otsuse 2005/387/JSK tingimustega. Ainet 5F-APINACA on tuvastatud 23 liidu liikmesriigis. Seda on müüdud turul avalikult. Seda on seostatud tõsiste kõrvalnähtude, sealhulgas surmajuhtumitega.

               (35)Seetõttu peaksid liidu liikmesriigid võtma seisukoha kanda 5F-APINACA ÜRO 1971. aasta psühhotroopsete ainete konventsiooni II nimekirja.

               (36)XLR-11 [1-(5-fluoropentüül)-1H-indool-3-üül](2,2,3,3-tetrametüültsüklopropüül) kuritarvitamine kujutab endast WHO narkosõltuvuse eksperdikomisjoni arvates suurt ohtu rahvatervisele ja ühiskonnale. Aine raviotstarvet ei ole registreeritud. Eksperdikomisjon tõdes, et ainel on sarnane kuritarvitamise oht ning sarnased kahjulikud tagajärjed nagu näiteks ÜRO 1971. aasta psühhotroopsete ainete konventsiooni II nimekirja kantud ainetel JWH-018 ja AM-2201. Ta arvas, et leidub piisavalt tõendeid selle kohta, et ainet XLR-11 kuritarvitatakse või see on tõenäoline ja see kujutab endast rahvatervise ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda aine XLR-11 ÜRO 1971. aasta psühhotroopsete ainete konventsiooni II nimekirja.

               (37)Euroopa Narkootikumide ja Narkomaania Seirekeskus jälgib ainet XLR-11 kui uut psühhoaktiivset ainet kooskõlas nõukogu otsuse 2005/387/JSK tingimustega. Ainet XLR-11 on tuvastatud 17 liidu liikmesriigis. Seda on müüdud turul avalikult. Seda on seostatud mõningate tõsiste kõrvalnähtude, sealhulgas on see tuvastatud vähemalt ühe surmajuhtumiga seoses ning seda on käsitletud liidu varajase hoiatamise süsteemi saadetud rahvatervisega seotud hoiatuses.

               (38)Seetõttu peaksid liidu liikmesriigid võtma seisukoha kanda XLR-11 ÜRO 1971. aasta psühhotroopsete ainete konventsiooni II nimekirja.

               (39)Euroopa Liidu lepingule ja Euroopa Liidu toimimise lepingule lisatud protokolli nr 36 („Üleminekusätete kohta“) artikli 10 lõike 4 kohaselt on alates 1. detsembrist 2014 lõpetatud Ühendkuningriigi suhtes raamotsuse 2004/757/JSK ja nõukogu otsuse 2005/387/JSK kohaldamine. Seetõttu ei osale Ühendkuningriik käesoleva otsuse vastuvõtmisel,

               ON VASTU VÕTNUD KÄESOLEVA OTSUSE:

               Artikkel 1

               Seisukoht, mille liikmesriigid võtavad liidu nimel 2017. aasta märtsis narkootiliste ainete komisjoni 60. istungil, kui kõnealusel asutusel palutakse võtta vastu otsused ainete lisamise kohta ÜRO 1961. aasta narkootiliste ainete ühtsele konventsioonile (muudetud 1972. aasta protokolliga) ja ÜRO 1971. aasta psühhotroopsete ainete konventsioonile lisatud nimekirjadesse, peab olema kooskõlas käesoleva otsuse lisaga.

               Kõnealust seisukohta väljendavad liikmesriigid, kes on narkootiliste ainete komisjoni liikmed, tegutsedes ühiselt liidu huvides.

               Artikkel 2

               Käesolev otsus on adresseeritud liikmesriikidele kooskõlas aluslepingutega.

               Brüssel,

                     Nõukogu nimel

                     eesistuja

                     (1)
                  ÜRO lepingud, kd 978, nr 14152.

                     (2)
                  ÜRO lepingud, kd 1019, nr 14956.

                     (3)
                  Austria, Belgia, Horvaatia, Tšehhi Vabariik, Prantsusmaa, Saksamaa, Ungari, Itaalia, Madalmaad, Slovakkia, Hispaania, Ühendkuningriik.

                     (4)
                  2. detsembril 2016. aastal uuesti kokku kutsutud narkootiliste ainete komisjoni 59. istungil esitatud suuline avaldus; vt ka 38. narkosõltuvuse eksperdikomisjoni aruande väljavõte

                     https://unodc.org/documents/commissions/CND/CND_Sessions/CND_59Reconvened/ECN72016_CRP13_V1610192.pdf

                  .

                     (5)
                  ELT L 127, 20.5.2005, lk 32.

                     (6)
                  Ettepanek: nõukogu otsus uue psühhoaktiivse aine MDMB-CHMICA suhtes kontrollimeetmete kehtestamise kohta, 31. august 2016 (COM(2016) 548 (final)).

                     (7)
                  ELT L 335, 11.11.2004, lk 8.

                     (8)
                  ÜRO 1961. aasta konventsiooni artikli 3 lõige 7; ÜRO 1971. aasta konventsiooni artikli 2 lõige 7.

                     (9)
                  Vt komisjoni 1. detsembri 2014. aasta otsus 2014/858/EL, milles käsitletakse Suurbritannia ja Põhja-Iiri Ühendkuningriigi teatamist oma soovist osaleda politseikoostöö ja kriminaalasjades tehtava õigusalase koostöö valdkonna liidu õigusaktides, mis on võetud vastu enne Lissaboni lepingu jõustumist ja mis ei ole Schengeni acquis’ osa (ELT L 345, 1.12.2014, lk 6). Punktid 29 ja 33 loetelus liidu õigusaktidest, mis on enne Lissaboni lepingu jõustumist võetud vastu kriminaalasjades tehtava politseikoostöö ja õigusalase koostöö valdkonnas ning mille kohaldamine Ühendkuningriigi suhtes lõpetatakse alates 1. detsembrist 2014 vastavalt protokolli nr 36 („Üleminekusätete kohta“) artikli 10 lõike 4 teisele lausele (ELT C 430, 1.12.2014, lk 17).

                     (10)
                  ÜRO lepingud, kd 978, nr 14152.

                     (11)
                  ÜRO lepingud, kd 1019, nr 14956.

                     (12)
                  Nõukogu 25. oktoobri 2004. aasta raamotsus 2004/757/JSK, millega kehtestatakse miinimumeeskirjad ebaseadusliku uimastiäri kuriteokoosseisu ja karistuste kohta (ELT L 335, 11.11.2004, lk 8).

                     (13)
                  Nõukogu otsus 2005/387/JSK uusi psühhoaktiivseid aineid käsitleva teabe vahetuse, riski hindamise ja kontrolli kohta (ELT L 127, 20.5.2005. lk 32).

                     (14)
                  ELT L 127, 20.5.2005, lk 32.

                     (15)
                  Ettepanek: nõukogu otsus uue psühhoaktiivse aine 2-[[1-(tsükloheksüülmetüül)-1H-indool-3-karbonüül]amino]-3,3-dimetüülbutaanhappe metüülestri (MDMB-CHMICA) suhtes kontrollimeetmete kehtestamise kohta (COM(2016) 548 (final)).

    ---documentbreak---

               EUROOPA KOMISJON
            Brüssel,6.2.2017
            COM(2017) 72 final
            LISA
            järgmise dokumendi juurde:
            Ettepanek: NÕUKOGU OTSUS,
            millega kehtestatakse narkootiliste ainete komisjoni 60. istungil Euroopa Liidu nimel võetav seisukoht seoses ainete lisamisega ÜRO 1961. aasta narkootiliste ainete ühtsesse konventsiooni, mida on muudetud 1972. aasta protokolliga, ning ÜRO 1971. aasta psühhotroopsete ainete konventsiooni

               Narkootiliste ainete komisjoni liikmeks olevate ja ühiselt liidu huvides tegutsevate liikmesriikide poolt 2017. aasta märtsis narkootiliste ainete komisjoni 6. istungil võetav seisukoht seoses muudatustega teatavate ainete kontrolli ulatuses:

               (1)U-47700 tuleb lisada 1961. aasta narkootiliste ainete ühtse konventsiooni (muudetud 1972. aasta protokolliga) I nimekirja.

               (2)Butüürfentanüül tuleb lisada 1961. aasta narkootiliste ainete ühtse konventsiooni (muudetud 1972. aasta protokolliga) I nimekirja.

               (3)4-MEC (4-metüületkatinoon) tuleb lisada 1971. aasta psühhotroopsete ainete konventsiooni II nimekirja.

               (4)Etüloon tuleb lisada 1971. aasta psühhotroopsete ainete konventsiooni II nimekirja.

               (5)Pentedroon (α-metüülaminovalerofenoon) tuleb lisada 1971. aasta psühhotroopsete ainete konventsiooni II nimekirja.

               (6)Etüülfenidaat (EPH) tuleb lisada 1971. aasta psühhotroopsete ainete konventsiooni II nimekirja.

               (7)MPA (metiopropamiin) tuleb lisada 1971. aasta psühhotroopsete ainete konventsiooni II nimekirja.

               (8)MDMB-CHMICA tuleb lisada 1971. aasta psühhotroopsete ainete konventsiooni II nimekirja.

               (9)5F-APINACA (5F-AKB48) tuleb lisada 1971. aasta psühhotroopsete ainete konventsiooni II nimekirja.

               (10)XLR-11 tuleb lisada 1971. aasta psühhotroopsete ainete konventsiooni II nimekirja.